recursal/SuperWikiNEXT-32B huggingface dataset:
**«Ջոյլենդ»** (անգլ.՝ Joyland), Սթիվեն Քինգի վեպը։ Հրապարակվել է 2013 թվականին Միացյալ Նահանգներում։ Առաջին հրատարակությունը դուրս է եկել միայն կոշտ կազմով, որը ստեղծվել է Ռոբերտ ՄակՔինգսոնի և Գլեն Օրբիկոմի կողմից։ Կոշտ կազմով սահմանափակ թողարկումը դուրս եկավ մեկ շաբաթ անց։ Վեպը, առաջադրվելով Էդգար Ալան Պոյի անվան մրցանակաբաշխությունում, հաղթել է «լավագույն օրիգինալ փափուկ կազմ» անվանակարգում։

Վեպն առաջին անգամ հիշատակվել է Սթիվեն Քինգի հարցազրույցներից մեկում, որը վարում էր Նիլ Գեյմանը։ 2012 թվականի մայիսի 30-ին վեպը պաշտոնապես լույս տեսավ։ Փափուկ կազմով վեպը լույս է տեսել 2012 թվականի սեպտեմբերի 20-ին։ NPR ռադիոկայանի ուղիղ եթերում Սթիվենը ասել է, որ վեպը աճել է 20 տարի առաջ տեսած մեկ պատկերի հիման վրա։ Մի տղա ամայի լողափում նստած էր հաշմանդամի սայլակի վրա և բռնել է օդում ճախրող Հիսուսի պատկերով օդապարուկի թելից։ Ի դեպ, Քինգը նաև նշել է, որ վեպի հիմնական աղբյուրներից մեկը հանդիսանում է Նյու Հեմփշիր նահանգում գտնվող Սալեմ քաղաքի մի զվարճանքի զբոսայգի։

Պատմություն
-----------

Ամեն ինչ տեղի է ունենում Հյուսիսային Կարոլինայի զբոսայգիներից մեկում 1973 թվականին։ Ուսանող Դևին Ջոնսը, ով որոշում է վաստակել որոշակի գումար «Ջոյլենդ» զվարճանքի այգում, հանկարծակի ընկնում է յուրահատուկ զուգահեռ աշխարհ։ Այստեղ ամեն ինչ այլ կերպ էր, այլ կանոննոր և սովորույթներ։ Մի քանի տարի առաջ այս այգում տեղի է ունեցել մի երիտասարդ աղջկա սարսափելի սպանություն ՝ «Վախի սրահ» հարթակում։ Այդ սպանությունից անցել են շատ տարիներ, բայց այստեղ է մնացել աղջկա ուրվականը։ Դևինը ծանոթանում է այգու լեգենդի հետ, և դա նրան հանգիստ չի տալիս այդ նորությունը։ Նա որոշում է զբաղվել այս հարցով և գտնել մարդասպանին։ Ինչպես նա լսել էր շատերից, Լինդա Գրեյի ուրվականը դուրս է գալիս միայն խորը գիշերը։ Դևինը իր երկու մտերիմ ընկերների հետ հանգստյան օրերից մեկին որոշում է ելնել ուրվականին փնտրելու և մեկտեղ որս անելու։ «Ջոյլենդ» զբոսայգու և՛ աշխատողները, և՛ հաճախորդները տեսնում էին աղջկա ուրվականը, որը կարծես թե օգնություն էր խնդրում․․․։

Ամառվա վերջում Ջոնսը որոշում է մնալ զբոսայգում փակման ժամից հետո։ Նա մտերմանում է մի գուշակ կնոջ հետ՝ Աննա անունով և Մայքի՝ նրա հիվանդ որդու։ Մայքը իմանում է որ Լինդայի ուրվականը ունենում է շուն և Դևինը հասկանում է, որ Մայքը նույնպես ունի գուշակության տաղանդ։ Մայքի օգնությամբ նա կարողանում է ազատել զբոսայգին ուրվականից։

Դևինը վերադառնում է իր տուն, նա սկսում է նայել զվարճանքի այգում արված նկարները և հանկարծակի գիտակցում է, որ մարդասպանը այգու աշխատակիցներից մեկն է՝ Լեյն Հարդի անունով։ Լեյնը հասկանում է, որ Դևինը գիտի նրա մարդասպան լինելը և սպառնում է սպանել Աննային և Մայքին, եթե նրան հանդիպի այգում։ Նա պատրաստում է Դևինի համար թակարդներ նրան սպանելու համար, սակայն բարեբախտաբար Աննան բոլորին պատմում է Լեյնի մասին և Լեյնին ձերբակալում են։

Այս ամենից հետո Աննան և Մայքը ետ են վերադառնում Չիկագո։ Գարնանը Մայքը մահանում է։

Ծանոթագրություններ
------------------

1. ↑  «Neil Gaiman's Journal: Popular Writers: A Stephen King interview»։ Journal.neilgaiman.com։ 2012-04-28։ Վերցված է 2013-02-11

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
**Ջոն Էրլ Մեդեն** (անգլ.՝ John Earl Madden,ապրիլի 10, 1936(1936-04-10), Austin, Մինեսոտա, ԱՄՆ - դեկտեմբերի 28, 2021(2021-12-28), Pleasanton, Ալամեդա շրջան, Կալիֆոռնիա, ԱՄՆ), ամերիկյան ֆուտբոլի մարզիչ և Ֆուտբոլի ազգային լիգայի մեկնաբան։

Գործունեություն
---------------

Որպես խաղացող զգալի ձեռքբերումներ է ունեցել, սակայն 22 տարեկանում ստիպված է եղել դադարեցնել ելույթները ծնկի լուրջ վնասվածքի պատճառով։ Մարզչական գործունեությունըսկսել է 1960 թվականին որպես քոլեջի թիմի մարզիչ Ալան Հենկոկի օգնական, իսկ մի քանի տարի անց գլխավորել է այն ինքնուրույն ։

Որպես մարզիչ Մեդենը մեծագույն հաջողության է հասել «Օքլենդ Ռեյդերսի» գլխավորությամբ, որտեղ նա 1967 թվականին եկել էր որպես լայնբեքերների մարզիչ, 1969 թվականին ակումբն ընդունել է որպես գլխավոր մարզիչ և որի հետ հաղթել է 1976 թվականի Սուպերբոուլի 11-րդ խաղարկությունը։ Թիմի համար այդ հաղթանակն առաջինն էր պատմության մեջ, իսկ Մեդենի համար ռեկորդային էր՝ 42 տարեկանում նա դարձավ ամենաերիտասարդ մարզիչը, որը նվաճեց գավաթ։ Մարզչական կարիերան ավարտելուց հետո Ջոն Մեդենը կենտրոնացել է մարզական մեկնաբանի և ռադիոյի հեռուստատեսության ֆուտբոլային ծրագրերի փորձագետի աշխատանքի վրա։ Մեդենը աշխատել է որպես վերլուծաբան բոլոր չորս հիմնական սեթի համար՝ CBS (1979-1993), Fox (1994-2001), ABC (2002-2005) և NBC (2006-2009): 2009 թվականի ապրիլի 16-ին նա անցկացրեց իր վերջին հեռարձակումը՝ բացատրելով իր հեռանալու մասին կնոջ՝ Վիրջինիայի հետ (ամուսնացած է 1959 թվականից) և ընտանիքի հետ ավելի շատ ժամանակ անցկացնելու ցանկությամբ։

1988 թվականից սկսած թողարկվում և մեծ ժողովրդականություն է վայելում Madden NFL տեսախաղերի շարքը, որը կրում է մարզչի անունը։

2006 թվականին նրան ներգրավվել են Ամերիկյան ֆուտբոլի փառքի սրահի մեջ։

Մեդենը նաև ամերիկյան ֆուտբոլի հայտնի գրքերի հեղինակ է։

Ծանոթագրություններ
------------------

1. 1 2 3 4  *Shpigel B.* John Madden, Hall of Fame Coach and Broadcaster, Is Dead at 85 / J. Kahn — Manhattan, NYC: New York Times Company, A. G. Sulzberger, 2021. — ISSN 0362-4331; 1553-8095; 1542-667X
2. 1 2
3. ↑  «Young fans introduced to NFL through Madden games – NFL – ESPN»։ Sports.espn.go.com։ February 4, 2006։ Վերցված է October 12, 2011
4. ↑  «Madden leaves Fox for ABC»։ CNN Money։ February 28, 2002։ Վերցված է October 12, 2011
5. ↑  Fleischman, Bill (October 31, 1986)։ «Harvard Vs. Brown A Family Affair For Maddens»։ *Philadelphia Daily News*։ Վերցված է 2011-11-02
6. ↑  Badenhausen Kurt (April 16, 2009)։ «John Madden retires»։ *Forbes*։ Վերցված է February 11, 2017
7. ↑  «EA: Madden NFL Franchise To Continue, Contract 'Long Term' (ERTS)»։ *Silicon Alley Insider* (The Business Insider)։ April 16, 2009։ Վերցված է May 15, 2009
8. ↑  Bissell, Tom (2012-01-17)։ «Kickoff: *Madden NFL* and the Future of Video Game Sports»։ *Grantland*։ Վերցված է January 21, 2012
9. ↑  «John Madden's biography»։ Pro Football Hall of Fame։ Վերցված է February 11, 2017

Արտաքին հղումներ
----------------

* Ջոն Մեդենը ամերիկյան ֆուտբոլի փառքի սրահի կայքում
**Շան տարիներ** (գերմ.՝ Hundejahre), վեպ` գրված Գյունտեր Գրասի կողմից։ Այն առաջին անգամ հրատարակվել է Գերմանիայում, 1963 թվականին։ Գրքի անգլերեն թարգմանությունը Ռալֆ Մանհեյմի կողմից հրատարակվել է 1965 թվականին։ Այն Դենզիգ եռագրության երրորդ և վերջին մասն է։ Վեպը բաղկացած է երեք տարբեր ժամանակագրական մասերից, որոնք ընդգրկում են 1920-ական թվականներից մինչև 1950-ական թվականները։ Գլխավոր կերպարներն են Վոլտեր Մատերնը և Էդուարդ Ամսելը։

Սյուժե
------

Վոլտեր Մատերնը և Էդուարդ Ամսելը ընկերներ են։ Էդուարդը կիսով չափ հրեա է և ընդամենը հինգ տարեկանում հանճարեղ ձևով խրտվիլակներ է պատրաստում։ Առաջին գրքի իրադարձությունները պատմողը հանքի սեփականատեր Բրոքսելն է, ով պատմում է Վոլտերի և Էդուարդի ընկերության մասին, երբ նրանք երեխա ժամանակ բնակվում էին Վիստուլա գետաբերանում։ Այն գերմանա-լեհական սահմանն է (մինչպատերազմական Դանցիգ) և այստեղ ապրում են մենոնիթսեր, կաթոլիկներ և բողոքականներ։ Էդուարդը օրագիր է պահում, որտեղ խրտվիլակներ է նկարում։ Այս երկրի պատմությունը լցված է անցյալից ներկա սարսափի և բռնության դաժան պատկերներով, որը դառնում է Հիտլերի Գերմանիան։

Գրքի երկրորդ մասի պատմությունը պատմվում է Հերրի Լիբենոյի կողմից և պարունակում է նամակներ` ուղղված իր զարմիկ Տուլլային։ Պատմության այս մասը տեղի է ունենում պատերազմի ժամանակ, երբ Ամսելը հավաքում է մեծ թվով S.A.-ի համազգեստներ և դրանցով հագցնում է իր խրտվիլակներին։ Նա նաև համոզում է իր մանկության ընկեր Վոլտերին դառնալ S.A.-ի անդամ, որպեսզի նա օգնի իրեն ձեռք բերելու համազգեստներ։ Բայց քանի որ երկրում արդեն խառնաշփոթ իրավիճակ էր, երկու ընկերների բախումը անխուսափելի էր։ Վոլտերը դատապարտում է Ամսելին որպես հրեա, հարվածում է նրա դեմքին և ատամներին։

Վեպի վերջին մասը պատմվում է Վոլտերի կողմից։ Նա Պրինց անունով նոր ընկեր է գտնում։ Նրանք մեկնում են ճանապարհորդության դեպի հետպատերազմյան Արևմտյան Գերմանիա, որտեղ նրանք մշտապես հարձակվում են նախկին նացիստիների վրա, ովքեր այդ ժամանակ երկրում հարգված սպաներ են համարվում։

Ծանոթագրություններ
------------------

1. 1 2  «Dog Years (The Danzig Trilogy #3)»։ *GoodReads.com*։ Վերցված է ապրիլի 20, 2015
2. 1 2 3 4 5 6 7  Spender Stephen (մայիսի 23, 1965)։ «Scarecrows and Swastikas»։ *The New York Times*։ Վերցված է ապրիլի 20, 2015
3. 1 2 3  Enright D. J. (հունիսի 3, 1965)։ «Casting Out Demons»։ *The New York Review of Books*։ Վերցված է ապրիլի 20, 2015

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4125346-2 |

 |
**Շան ձագով հղիության համախտանիշ** (անգլ.՝ Puppy pregnancy syndrome), զառանցական խանգարում, որն առաջանում է զանգվածային հիստերիայի հետևանքով։ Այն տարածված է Հնդկաստանում։ Նրանք, ովքեր տառապում են այս համախտանիշով, կարծում են, որ հղի են շան ձագերով։

Համախտանիշը տարածված է Հնդկաստանի մի քանի նահանգների գյուղերում, ներառյալ Արևմտյան Բենգալիան, Ասսամը, Բիհարը, Ջարքհանդը, Օդիշան և Չհաթիսգարհը։ Դրա մասին հայտնել են տասնյակ հազարավոր մարդիկ, և ամենից հաճախ այն հանդիպում է կրթության սահմանափակ հասանելիություն ունեցող շրջաններում։

Խանգարում ունեցողները կարծում են, որ շների կծելուց անմիջապես հետո իրենց որովայնում ձագեր են առաջանում, և դա հատկապես հավանական է, եթե շունը հարձակման պահին սեռական գրգռված վիճակում է։ Այս համախտանիշի զոհերը հաչում են, պնդում են, որ ջրի մեջ նայելիս իրենց մեջ շան ձագեր են տեսնում և որովայնի մեջ մռմռոց լսում։ Ենթադրվում է, որ հիվանդներն, ի վերջո, մահանում են, հատկապես տղամարդիկ, որոնք ձագերին ծնելու են առնանդամի միջոցով։

Հիվանդության բուժման համար տեղական հեքիմները հմայություններ են օգտագործում, որոնք իբր լուծարում են շան ձագերին և դրանք դուրս են բերում մարսողական համակարգի միջոցով «առանց հիվանդի իմացության»։

Հնդիկ բժիշկները հանրությանը տեղեկացնում են այս վիճակի հանդեպ հավատի վտանգի մասին։ Համախտանիշով տառապողների մեծ մասը դիմում են հոգեբույժի։ Հազվադեպ դեպքերում՝ շան կծելուց հետո մարդիկ ժամանակին կատաղության դեմ դեղամիջոցներ չեն ընդունում, համարելով, որ շան ձագով հղիության համախտանիշ ունեն, և հենվելով հեքիմների օգնության վրա։ Հեքիմներն ավելի են խորացնում խնդիրը՝ հիվանդներին տեղեկացնելով, որ իրենց հմայությունները չեն օգնի, եթե նրանք դիմեն սովորական բուժման։

Տես նաև
-------

* Կուվադի համախտանիշ

Ծանոթագրություններ
------------------

1. 1 2 3 4 5 6  Bering Jesse (2011 թ․ նոյեմբերի 15)։ «Puppy Pregnancy Syndrome: Men Who Think They Are Pregnant with Dogs»։ Scientific American։ Վերցված է 2013 թ․ մարտի 26
2. 1 2 3 4 5 6 7  Rahman Shaikh Azizur (2012 թ․ դեկտեմբերի 31)։ «Medicine challenges Indian superstition»։ Վերցված է 2013 թ․ մարտի 26
3. 1 2 3  Achin Kurt (2012 թ․ մարտի 26)։ «Bizarre Medical Myth Persists In Rural India»։ Վերցված է 2013 թ․ մարտի 26

Գրականություն
-------------

* Chowdhury A.N.. Mukherjee Himadri, Ghosh Kumar Kanti, Chowdhury Shyamali (March 2003)։ «Puppy pregnancy in humans: a culture-bound disorder in rural West Bengal, India»։ *The International Journal of Social Psychiatry* **49** (1): 35–42։ PMID 12793514։ doi:10.1177/0020764003049001536
«Chesterfield» ծխախոտների տարատեսակներ
«**Չեստերֆիլդ**» (անգլ.՝ Chesterfield), ծխախոտի ապրանքանիշ, արտադրվում է *Philip Morris International* ընկերության կողմից։

Պատմություն
-----------

«Chesterfield» ծխախոտի ապրանքանիշը հիմնադրվել է 1873 թվականին «*Drummond Tobacco*» ընկերության կողմից (ԱՄՆ)։ Ապրանքանիշը կրում է Վիրջինիա նահանգի շրջանի անունը։ Հետագայում այն անցել է «*American Tobacco*» ընկերությանը (1898 թվականին) և «*Liggett & Myers*» (1911թվականին)։ Դրա արդյունքում ամբողջությամբ վերափոխվել է տուփի տեսքը, գովազդային կոնցեպցիան և խառնուրդի բաղադրիչները։ 20-րդ դարի կեսերին ապրանքանիշն ամենամեծ հայտնիությունը ստացավ, այն հովանավորել է բեյսբոլային մրցույթներ, հեռուստատեսային նախագծեր, այդ գովազդներում մասնակցում էին այնպիսի հայտնիներ, ինչպես՝ Ռոնալդ Ռեյգանը, Ջեյմս Դին, Համֆրի Բոգարտը, Լյուսիլ Բոլլը, Պաուլ Բրայտներ և այլք։Հաջորդ ուժեղ փոփոխությանը ապրանքանիշը ենթարկվել է 2008 թվականի ապրիլ ամսին, այս անգամ փոփոխվեց տուփի դիզայնը։ Տուփի կողային մասը դարձավ բազմագույն, ըստ ճաշակի և տուփի երեք կողմերում հայտնվեց ֆիրմային գրվածք։ Նաև վերափոխվել էր ամեն մի համի անվանումը․Chesterfield Filter Cigarettes դարձավ Chesterfield Classic Red; Chesterfield Lights Cigarettes — Chesterfield Classic Blue; Chesterfield Ultra Lights Cigarettes — Chesterfield Classic Bronze։

Տեսակներ
--------

| Տեսակի անվանում | Խեժի պարունակություն | Նիկոտինի պարունակություն | Օքսիդների պարունակություն | Երկարություն |
| --- | --- | --- | --- | --- |
| *Chesterfield Classic Red* | 10 մլգ | 0.7 մլգ | 10 մլգ | 80 մմ |
| *Chesterfield Classic Blue* | 6 мг | 0.5 мг | 7 мг | 80 мм |
| *Chesterfield Classic Blue* | 6մլգ | 0.5 մլգ | 7 մլգ | 80 մմ |
| *Chesterfield Slider Blue* | 5 мг | 0.4 мг | 4 мг | 80 мм |
| *Chesterfield Bronze* | 4 մլգ | 0.4 մլգ | 5 մլգ | 80 մմ |
| *Chesterfield Crown Blue* | 6 мг | 0.6 мг | 7 мг | 80 мм |
| *Chesterfield Slider Blue* | 5 մլգ | 0.4 մլգ | 4 մլգ | 80 մմ |
| *Chesterfield Slims Blue* | 5 մլգ | 0.5 մլգ | 4 մլգ | 100 մմ |
| *Chesterfield Crown Blue* | 6 մլգ | 0․6 մլգ | 7 մլգ | 80 մմ |

Ծանոթագրություններ
------------------

1. ↑  «Music: New King»։ *Time*։ 1939 թ․ նոյեմբերի 27։ Վերցված է 2011 թ․ հուլիսի 22

Արտաքին հղումներ
----------------

* Ծխախոտների հանրագիտարան․ Chesterfield
**Ռուսաստանի հանրապետություն** (նաև հայտնի որպես **Ռուսաստան**) (ռուսերեն` Российская Республика, ռուս. նախահեղ. Россiйская Республiка) քիչ կյանք ունեցող պետություն, որը *դե յուրե* վերահսկում էր նախկին Ռուսական կայսրության տարածքը, որը ղեկավարում էր Ռուսաստանի ժամանակավոր կառավարությունը։

Հանրապետություն տապալվեց 1917 թվականի հոկտեմբերի 25-ին բռնկված Հոկտեմբերյան հեղափոխությունից հետո և հիմնադրվեց Ռուսաստանի Խորհրդային Ֆեդերատիվ Սոցիալիստական Հանրապետությունը

Պաշտոնապես Հանրապետության ղեկավարությունը Ժամանակավոր կառավարությունն էր, սակայն *դե ֆակո* իշխանությունը գտնվում էր զինված ուժերի ձեռքում, որը բաժանված էր Ժամանակավոր կառավարության և Պետրոգրադի խորհուրդի միջև։

Հաճախ Ռուսաստանի հանրապետություն տերմինը սխալորեն տրվում է ժամանակաշրջանին, որը սկսվում է կայսր Նիկոլայ II-ի հրաժարականով 1917 թվականի մարտի 2-ին և ավարտվում հանրապետության հռաչկումով 1917 թվականի սեպտեմբերին։ Սակայն այս ժամանակահատվածում միապետի կարգավիճակը որոշված չէր։

Կառավարական համակարգ
--------------------

* Ռուսաստանի պետական դումա
* Ռուսաստանի հանրապետության խորհուրդ
* Խորհուրդների համաժողովներ
* Ռուսաստանի ժամանակավոր կառավարություն
* Դիրեկտորիատ (Ռուսաստան)

Տես նաև
-------

* Ռուսական կայսրություն
* Ռուսաստանի քաղաքացիական պատերազմ
* Ռուսաստանի Խորհրդային Ֆեդերատիվ Սոցիալիստական Հանրապետություն
* ԽՍՀՄ

Ծանոթագրություններ
------------------

1. ↑  The Russian Republic Proclaimed at prlib.ru, accessed 12 June 2017
2. ↑  «Russia» (English)։ World Statesmen։ Վերցված է 2012 թ․ մարտի 23

Արտաքին հղումներ
----------------

* Սուհանով Հեղափոխության մասին Archived 2010-09-16 at the Wayback Machine.
* Պավել Միլյուկով «Ռուսական երկրորդ հեղափոխության պատմությունը», Մինսկ, 2002 թվական
**Շառլ Բոսյու** (ֆր.՝ Charles Bossut, օգոստոսի 11, 1730(1730-08-11)[…], Տարտարա - հունվարի 14, 1814(1814-01-14)[…], Փարիզ), ֆրանսիացի մաթեմատիկոս, հանրագետ։ Ֆրանսիայի գիտությունների ակադեմիայի ակադեմիկոս 1768 թվականից։ Բեռլինի, Բոլոնիայի և 
Սանկտ-Պետերբուրգի ակադեմիաների պատվավոր օտարերկրյա անդամ (1778 թվականից)։

Կենսագրություն
--------------

Շառլ Բոսյուն ծնվել է Տարտարա քաղաքում, հարուստ ընտանիքում։ Ավարտել է Լիոնում գտնվող Հիսուսի միաբանության քոլեջը, որից հետո տրվել է գիտական հետազոտություններին և մասնակցել Դենի Դիդրոյի «Գիտությունների, արվեստի և արհեստների հանրագիտարանի» ստեղծմանը։

Ֆրանսիացի մաթեմատիկոս Շառլ Կամյուի հետ ունեցած ընկերության շնորհիվ 1752 թվականին նշանակվել է Շառլվիլ Մեզիեր քաղաքում գտնվող Թագավորական ինժեներական դպրոցի պրոֆեսոր, որից հետո Տեխնիկական հալամսարանում փոխարինել է նրան որպես ուսանողների քննող և տեղափոխվել Փարիզ։

1768 թվականին ընդգրկվել է Ֆրանսիայի ակադեմիայի անդամների ցանկում։

Ֆրանսիական Մեծ հեղափոխության ժամանակ նա կորցրել է իր պաշտոնը, սակայն Առաջին ֆրանսիական կայսրության օրոք վերականգնել այն ֆրանսիացի մաթեմատիկոս և հասարակական-պետական գործիչ Գասպար Մոնժի օգնությամբ, որը եղել է նրա աշակերտը Մեզյերում և աշխատել է մինչև 1808 թվականը։

Եղել է նաև հիդրավլիկ մեքենաների և արքայական շինությունների գլխավոր տեսուչ և հիդրոդինամիկայի արքայական պրոֆեսոր։

1775-1777 թվականներին հայտնի փորձեր է կատարել Ռազմական ակադեմիայի լճակներում՝ նպատակ ունենալով պարզել ջրային նավերի հակառակ շարժման դիմադրությունը։
Պետական հանձնաժողովի կազմում աշխատել է Սենա և Լուար գետերի միջև գտնվող ջրանցքի նախագծի վրա, որը կյանքի է կոչվել «Նիվերնե ջրանցք» անվանումով իր մահից հետո, 1841 թվականին։

Շառլ Բոսսյուն գրել է նաև մի շարք աշխատություններ մաթեմատիկայի և հիդրոդինամիկայի վերաբերյալ։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Մակտյուտոր մաթեմատիկայի պատմության արխիվ — 1994.
3. 1 2 3 4  GeneaStar
4. 1 2 3 4 5  www.accademiadellescienze.it (իտալ.)
5. ↑  «Боссю Ш.а. - Общая информация»։ *www.ras.ru*։ Վերցված է 2021-02-07

Գրականություն
-------------

Շառլ Բոսսյու // Բրոկգաուզի և Էֆրոնի հանրագիտարանային բառարան։ 86-րդ տոմ (82տ․ և 4լր․)․— Սանկտ-Պետերբուրգ, 1890-1907

Արտաքին հղումներ
----------------

* Charles Bossut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Մակտյուտոր մաթեմատիկայի պատմության արխիվ · Structurae |
|  |
| Բառարաններ և հանրագիտարաններ | Բրոքհաուսի և Եփրոնի · Բրոքհաուսի և Եփրոնի փոքր |
|  |
| 

|  Չափորոշչային վերահսկողություն |
| --- |
|  |
| BNC: a11253605 · BNE: XX1417858 · BNF: 11763983g · CONOR: 254441315 · GND: 11762196X · ICCU: SBLV041527 · ISNI: 0000000121224466 · LCCN: n84160157 · NKC: mzk2009528309 · NLG: 140326 · NTA: 070109109 · NUKAT: n2005133376 · PTBNP: 1249604 · SUDOC: 033770077 · VIAF: 17320036 · WorldCat VIAF: 17320036 |

 |

 |
| **՞**Չինական համստերիկ |
| --- |
| Չինական համստերիկի վայրի տեսակ  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Կաթնասուններ |
|
|
|
| Կարգ | Կրծողներ |
|
|
|
| Ընտանիք | Համստերանմաններ |
| Ենթաընտանիք | Համստերներ |
|
|
| Ցեղ | Մոխրագույն համստերիկներ |
|
|
| Տեսակ | **Չինական համստերիկ** |
|
|

 |
|  Լատիներեն անվանում |
| *Cricetulus griseus* *Milne-Edwards*, 1867

 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Չինական համստերիկ** (լատին․՝ *Cricetulus griseus*), մոխրագույն համստերիկների ցեղի կրծող կաթնասուն կենդանի։ Տարածվել են Չինաստանի հարավի և Մոնղոլիայի անապատներից։ Հանդիպում են տարբեր գունավորումներով։

Նկարագիր
--------

Վայրի տեսակների գույնը դարչնագույն է՝ ներքևի հատվածներում սև բծերով։ Այս համստերիկներն ունեն երկար պոչ։ Այս կենդանիները աճում են՝ հասնելով մինչև 82-127  մմ-ի (պոչը կազմում է 20–33  մմ), քաշը ծնվելու պահին կազմում է 1.7  գրամ, ապա մեծանում է և կարող է կշռել 30–45  գրամ։ Չինական համստերները միջինում ապրում են 2-3 տարի։ Չինական համստերների մարմնը՝ համեմատած այլ համստերների, աչքի է ընկնում իր երկարությամբ ու բարակությամբ. ունեն համեմատաբար երկար պոչ։ Արուներն օգտագործվում էին բացառապես բուծման և հետազոտության նպատակով այնքան ժամանակ, մինչև որ գիտնականներն այդ նպատակով սկսեցին օգտագործել այլ կրծողներ, ալբինոս մկներ և առնետներ, իսկ էգերը պահվում են որպես տնային կենդանիներ։

Ամերիկայի որոշ նահանգներ, ինչպես օրինակ՝ Կալիֆոռնիան և Նյու Ջերսին, չինական համստերներին համարում են վնասակար օրգանիզմներ,: Որոշ նահանգներ այս կենդանուն համարում են էկզոտիկ կենդանի և պահանջում են դրանց վաճառելու թույլտվություն։

Գունային մուտացիա
-----------------

Հայտնի են Չինական համստերների ընդամենը երեք գունային մուտացիաներ՝ նորմալ (վայրի տիպ), գերիշխող բծերով և սև աչքերով սպիտակամորթ։ 

* Սև աչքերով սպիտակամորթՍև աչքերով սպիտակամորթ
* Նորմալ (վայրի տիպ)Նորմալ (վայրի տիպ)
* Գերիշխող բծերովԳերիշխող բծերով

Տաքսոնոմիա
----------

Չինական համստերի ու *Chinese striped hamster*-ների անվանումները շփոթեցնող են։ Որոշ մարդիկ կարծում են, որ չինական համստերն (*Cricetulus griseus*) ու Chinese striped hamster-ը (*Cricetulus barabensis*) տարբեր տեսակներ են, մինչդեռ մյուսները դասակարգում են նրանց որպես ենթատեսակներ,
որի դեպքում չինական համստերի լատինական անվանումը փոխակերպվել է դառնալով *Cricetulus barabensis griseus*.:

Ծանոթագրություններ
------------------

1. ↑  Lianne McLeod, "Chinese Hamsters Archived 2016-08-13 at the Wayback Machine." *About.com*.
2. ↑  "Cricetulus," *The NCBI taxonomy database*.
3. ↑  European Molecular Biology network։ «SRS db query re 'Chinese hamster'»։ Columbia University։ Վերցված է 2009-08-16 (չաշխատող հղում)
4. ↑  Russell Tofts, "The Chinese Hamster (Cricetulus barabensis) Archived 2006-07-20 at the Wayback Machine.".

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Տաքսոնոմիա | GBIF · NCBI · ITIS TSN |
|  |
| Չափորոշչային վերահսկողություն | Microsoft: 2777755551 |

 |
*Վիքիպեդիայում կան հոդվածներ Համբարձումյան ազգանունով այլ մարդկանց մասին։*
 Անվան այլ կիրառումների համար տե՛ս՝ Ռաֆայել Համբարձումյան (այլ կիրառումներ)

**Ռաֆայել Միհրանի Համբարձումյան** (մարտի 29, 1932(1932-03-29), Երևան, Հայկական ԽՍՀ, ԱԽՖՍՀ, ԽՍՀՄ), հայ լուսանկարիչ։

Կենսագրություն
--------------

Ռաֆայել Համբարձումյանը ծնվել է 1932 թվականին Երևանում։ Լուսանկարչությամբ տարվել է մանուկ հասակից։ 12 տարեկան հասակում սովորել է լուանկարիչ Թորգոմ Բոյաջյանի մոտ։ 1951 թվականին աշխատել է կինոստուդիայում, եղել Արտաշես Ջալալյանի օգնականը։ 1952 թվականին ծառայել է բանակում, եղել դիվիզիայի լուսանկարիչ։ 1955 թվականին աշխատել է Վոլոդյա Ամալյանի հետ միասին։ 1957 թվականին հաղթելով լուսանկարչի տեղի համար հայտարարված մրցույթում` «Երեկոյան Երևան» օրաթերթի հիմնադրման առաջին օրվանից դարձել է նրա ֆոտոթղթակիցը։ 1972 թվականին եղել է Կենտկոմի հրատարակչության լուսանկարիչը, 1977 թվականին՝ ՀԽՍՀ մշակույթի նախարարության լուսանկարիչը։ 1999 թվականին տեղափոխվել է ԱՄՆ, որտեղ շարունակել է լուսանկարչական գործունեությունը։ 2002 թվականին դարձել է Կառլիֆոռնիայի պրոֆեսիոնալ լուսանկարիչների միության անդամ, 2003 թվականին՝ ԱՄՆ-ի պրոֆեսիոնալ Լուսանկարիչների միության անդամ։

Ռաֆայել Համբարձումյանի լուսանկարներում թեմատիկ, կոմպոզիցիոն աշխատանքներից բացի կան դիմանկարներ (Վիկտոր Համբարձումյան, Արամ Խաչատրյան, Պարույր Սևակ, Գոհար Գասպարյան, Վահրամ Փափազյան, Հրաչյա Ներսիսյան, Գուրգեն Ջանիբեկյան, Երվանդ Քոչար, Մարտիրոս Սարյան, Վիլյամ Սարոյան, Հովհաննես Շիրազ), քաղաքային պատկերներ։ Ռաֆայել Համբարձումյանի լուսանկարներով ձևավորվել են Արամ Խաչատրյանի ծննդյան 100-ամյակին թողարկված սկավառակները (2004, Լոս Անջելես)։ Համբարձումյանի լուսանկարների ընտրանին հրատարակվել է «Հավերժի ճամփորդները» ֆոտոալբոմում («Տիգրան Մեծ» հրատարակչություն, Երևան, 2005)։ 

|  |  |  |
| --- | --- | --- |
|  | Մարդիկ հավերժացել են իրենց արվեստով, գործով, բայց ես նրանց հավերժացրել եմ իբրև արվեստ։- Ռաֆայել Համբարձումյան |  |

Մրցանակներ
----------

* ՀԽՍՀ Երիտասարդական փառատոնի դափնեկիր, 1957
* «Վիրահատությունից հետո» աշխատանքը արժանացել է բազմաթիվ մրցանակների` 2003 թվականին ԱՄՆ-ի պրոֆեսիոնալ լուսանկարիչների մրցույթում դարձել է առաջին մրցանակակիր, 1967 թվականին Գերմանիայում կայացած միջազգային լուսանկարչական ցուցահանդեսում` արծաթե մեդալի
* 2003 թվականին Լաս Վեգասում կայացած ամենամյա ցուցահանդեսում արժանացել է 1-ին մրցանակի

Ցուցահանդեսներ
--------------

Մասնակցել է միջազգային և համամիութենական բազմաթիվ ցուցահանդեսների։

* Արվեստի աշխատողի տուն, Երևան, 1962 թ.
* Մոսկվա, 1977 թ.
* Բուդապեշտ, Հունգարիա, 1987 թ.
* Լոս Անջելես, Թեքեյան մշակութային կենտրոն, 1990, 1999 թվականներ
* Լոս Անջելես, Իրանահայ մշակութային միություն, 2000, 2001 թվականներ
* Լոս Անջելես, Դելայտ, 2004, 2005 թվականներ
* Հայաստանի գրողների միություն, Երևան, 2010 թվական

Ծանոթագրություններ
------------------

1. 1 2  Վահան Քոչար, «Հայ լուսանկարիչներ», Երևան, Հեղինակային հրատարակություն, 2007
2. ↑  ««ՌԱՖԱՅԵԼ ՀԱՄԲԱՐՁՈՒՄՅԱՆԻ ԼՈՒՍԱՆԿԱՐՆԵՐԸ ԳԵՂԱՆԿԱՐՆԵՐ ԵՆ»»։ Վերցված է 2017-04-09
3. ↑  «ՀԳՄ-ում բացվեց ամերիկաբնակ լուսանկարիչ Ռ. Համբարձումյանի ցուցահանդեսը»։ *Արմենպրես* (հայերեն)։ Վերցված է 2017-04-09  CS1 սպաս․ հայերենը նշված է (link)
**Ջուել Լոյդ** (անգլ.՝ Jewell Loyd, հոկտեմբերի 5, 1993(1993-10-05), Չիկագո), ամերիկացի բասկետբոլիստուհի, որը Կանանց բասկետբոլի ազգային ասոցիացիայում հանդես է եկել «Սիեթլ Շտորմ» ակումբում, որը նրան ընտրել է 2015 թվականի NBA-ի դրաֆտում ընդհանուր առաջին համարի ներքո։ Խաղում է խաղարկող պաշտպանի դիրքում։ Նախքան ԿԲԱԱ տեղափոխվելը հանդես է եկել Նոթր Դամի համալսարանի ուսանողական թիմի օգտին։ 2020 թվականի Օլիմպիական խաղերի չեմպիոն։

Կենսագրություն
--------------

Ջուել Լոյդը չորս տարի հանդես է եկել Նայլզ Ուեսթի ավագ դպրոցի (Սկոկի, Իլինոյս) բասկետբոլային թիմի մեկնարկային կազմում, որտեղ նա մեկ խաղում վաստակել է 24,8 միավոր և կատարել 11,9 անդրադարձ։ Այդ տարիների ընթացքում նա ընդհանուր առմամբ հավաքել է 3077 միավոր և օգնել է իր թիմին տանել 93 հաղթանակ՝ կրելով ընդամենը 31 պարտություն։

Դպրոցն ավարտելուց հետո Լոյդը ընդունվել է Նոտր Դամի համալսարան։ Համալսարանում իր վերջին մրցաշրջանում, երբ նա երկրորդ անգամ անընդմեջ օգնել է իր թիմին դուրս գալ NCAA-ի առաջնության եզրափակիչ, Լոյդը ESPN-ի վարկածով ճանաչվել է լավագույն ուսանող կին խաղացող։ Նոտր Դամում ելույթ ունենալու ընթացքում Ջուելը հավաքել է 1909 միավոր, ինչը 5-րդ լավագույն արդյունքն է ուսումնական հաստատության պատմության մեջ։

2015-2016 թվականներին խաղացել է թուրքական «Գալաթասարայ», 2016-2017 թվականներին՝ չինական «Շանսի Ֆլեյմ», 2017-2018 թվականներին՝ կորեական «Լայֆ Վինուս» ակումբներում։ 2018 թվականի օգոստոսին պայմանագիր է կնքել թուրքական «Botaş SK» ակումբի հետ։ 2019 թվականին տեղափոխվել է իսպանական «Պերֆումերիաս Ավենիդա»։

Ծանոթագրություններ
------------------

1. ↑  «Jewell Loyd»։ Արխիվացված է օրիգինալից April 15, 2013-ին։ Վերցված է April 22, 2015  `|url-status=` պարամետրը գոյություն չունի (օգնություն)
2. ↑  «2016–2017 WNBA Overseas Signings – Women's Basketball 24.7»։ *Women's Basketball 24.7* (en-US)։ August 22, 2016։ Արխիվացված է օրիգինալից September 30, 2017-ին։ Վերցված է September 11, 2017  `|url-status=` պարամետրը գոյություն չունի (օգնություն)
3. ↑  WNBA Players Playing Overseas
4. ↑  Jewell Loyd signs at Botas
5. ↑  WNBA Overseas Tracker: Your favorite players around the world

Արտաքին հղումներ
----------------

* Notre Dame bio
* Jewell Loyd profile
* Jewell Loyd WNBA Stats Archived 2015-06-18 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · Basketball-Reference.com (Եվրոպա) · Eurobasket.com (խաղացող) · Sports-Reference.com (քոլեջ) · ՖԻԲԱ |

 |
**Ռուսլան Սարգսի Գալստյան** (սեպտեմբերի 28, 1941(1941-09-28), Ալավերդի, Հայկական ԽՍՀ, ԽՍՀՄ), հայ կոմպոզիտոր։

Կենսագրություն
--------------

Ռուսլան Գալստյանը ծնվել է 1941 թվականի սեպտեմբերի 28-ին, Ալավերդի քաղաքում։

Սովորել է Երևանի Կոնստանտին Սարաջևի անվան երաժշտական դպրոցի ջութակի բաժնում, ավարտել Մոսկվայի Գնեսինների անվան երաժշտական ուսումնարանի ալտի (1958), Երևանի պետական կոնսերվատորիայի կոմպոզիցիայի (1969) բաժինները։ 1970-1974 թվականներին աշխատել է Երևանի դպրոցականների գեղագիտական դաստիարակության տանը, եղել է բաժնի վարիչ, զբաղվել գործիքավորմամբ, 1991 թվականիցից եղել է ՀՀ հեռուստառադիոպետկոմի երաժշտական բաժնի խմբավարը։

2004 թվականից Ռուսլան Գալստյանը դասավանդել է Երևանի Տիգրան Չուխաճյանի անվան երաժշտական դպրոցում։

Ստեղծագործություններ
--------------------

Գրել է 4 լարային կվարտետ (1963-1966), Սիմֆոնիա-պոեմ (1968), Խորեոգրաֆիկ սիմֆոնիա, պիեսներ (մենանվագներ, դուետներ), կոնցերտներ՝ ալտի և կամերերային նվագախմբի, ջութակի, ալտի, հարված. գործիքների և կամերային նվագախմբի, սոնատներ՝ մենանվագ ջութակի, մենանվագ ալտի, 4 կվարտետ՝ փայտե փողային գործիքների, կոնցերտ՝ ֆլեյտայի և կամերերային նվագախմբի համար, կինոյի («Սիրո աստղ») և թատրոնի երաժշտություն, երգեր, օրհներգեր։ Հրատարակել է «Լարային կվարտետ № 3», «Սոնատ մենանվագ ջութակի համար», «45-ի գարունը» (երգ) աշխատությունները։

Մրցանակներ
----------

* Համամիութենական մրցույթի դափնեկիր (1969, Լենինգրադ)
* Կոմիտասի անվան մեդալ

Ծանոթագրություններ
------------------

1. ↑  «Галстян Руслан Саркисович - Биография»։ *www.biografija.ru*։ Վերցված է 2023-01-29

Արտաքին հղումներ
----------------

* «Էստրադային-հայրենասիրական» երգի մրցույթի եզրափակիչ փուլը

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Ջուլիա Հ․ Թաշջյան** (անգլ.՝ Julia H. Tashjian, հունիսի 8, 1938(1938-06-08), Pawtucket, Փրովիդենս շրջան, Ռոդ Այլենդ, ԱՄՆ - մայիսի 9, 2013(2013-05-09), Windsor), հայկական արմատներով ամերիկացի քաղաքական գործիչ։ Կոնեկտիկուտի պետքարտուղար (1983-1991)։ Դեմոկրատական կուսակցության անդամ։

Կենսագրություն
--------------

Թաշջյանը ծնվել է Փոթաքեթում, Ռոդ Այլենդ, Հարրի և Էլիզա (օրիորդական ազգանունը՝ Կաֆֆեյան) Զաքարյանների ընտանիքում։ Ծնողները ԱՄՆ են գաղթել Խարբերդից (մայրը Իզնիկից, հայրը՝ Սուրսուրից)։ Չորս տարեկանում ընտանիքի հետ տեղափոխվել է Կոնեկտիկուտ և դպրոց հաճախել Հարթֆորդում, Կոնեկտիկուտ։ 1966 թվականից մինչև մահ ապրել է Վինձորում, Կոնեկտիկուտ։ Լինելով Վինձորի բնակիչ՝ Ջուլիան իր քաղաքական կարիերան սկսել է Երիտասարդ դեմոկրատների կուսակցությունում՝ հետագայում ծառայելով Վինձորի Դեմոկրատական Կանանց ակումբում, Վինձորի դեմոկրատական քաղաքային կոմիտեում և Դեմոկրատական պետական կենտրոնական կոմիտեում։

Եղել է Դեմոկրատական կուսակցության անդամ։ 1983-1991 թվականներին զբաղեցրել է Կոնեկտիկուտի պետքարտուղարի պաշտոնը՝ 1990 թվականին պարտվելով վերընտրվելու քարոզարշավը Հանրապետական կուսակցության թեկնածու Փոլին Ռ. Քեզերին։ Թաշջյանը կրկին առաջադրվել է պետքարտուղարի պաշտոնի համար 1994 թվականին, սակայն դեմոկրատների նախնական ընտրություններում պարտվել է Մայլս Ս. Ռապոպորտին։

| Քաղաքական պաշտոններ
 |
| --- |
| Նախորդող՝**Մորա Լ․ Մելի** | **Կոնեկտիկուտի պետքարտուղար**1983–1991 | Հաջորդող՝**Փոլին Ռ. Քեզեր** |

Ընտանիք
-------

1959 թվականին ամուսնացել է Ջեյմս Ս. Թաշջյանի հետ։ Ունեն չորս երեխա՝ Չարլզ, Ջեյմս, Լիզա, Շերի։

Ծանոթագրություններ
------------------

1. ↑
2. 1 2
3. 1 2  Former Secretary of the State Julia Tashjian Dies At 74|Courant.com
4. ↑  Julia H. Tashjian-Obituary
5. ↑  «Julia TASHJIAN Obituary (2013) - Windsor, CT - Hartford Courant»։ *Legacy.com*։ Վերցված է 2023-08-21
6. ↑  Torosyan Lilly (2012-07-13)։ «An Interview with Julia Tashjian, Former Secretary of CT»։ *The Armenian Weekly* (en-US)։ Վերցված է 2023-08-21
7. ↑  Pazniokas Mark (2013-11-30)։ «Julia Tashjian dies; won on O'Neill ticket»։ *The CT Mirror* (en-US)։ Վերցված է 2022-01-02  `|url-status=` պարամետրը գոյություն չունի (օգնություն)
8. ↑  Former Secretary of State Julia Tashjian Dies at 74
9. ↑  Keating Christopher (1994-09-14)։ «Rapoport Beats Tashjian in Secretary of the State Race»։ *Hartford Courant*։ էջ 16։ Վերցված է 2022-01-02
10. ↑  «Julia H. Tashjian»։ *www.nndb.com*։ Վերցված է 2023-08-21
**Պադմա Բհուշան** (հինդի` पद्म भूषण), Հնդկաստանի` արժանավորությամբ երրորդ պետական քաղաքացիական պարգևն է` Բհարատ Ռատնայից և Պադմա Վիբհուշանից հետո։ Հանձնվում է Հնդկաստանի կառավարության կողմից` ի նշան այս կամ այն ոլորտում քաղաքացիների կողմից բացառիկ ներդրումների համար։

Պատմություն
-----------

Պադմա Բհուշան պարգևը սահմանվել է 1954 թվականի հունվարի 2-ին` Հնդկաստանի նախագահի կողմից։

Չնայած այն հանգամանքին, որ Պադմա Բհուշանը համարվում է Հնդկաստանի բարձրագույն պարգևներից մեկը, եղել են դեպքեր, երբ մարդիկ, տարբեր պատճառաբանություններով հրաժարվել են այն ընդունել։ Օրինակ, 2013 թվականին երգչուհի Ս. Ջանակին հրաժարվել է, պատճառաբանելով, որ այդ պատվին ինքն արժանացել է բավականին ուշ և Հարավային Հնդկաստանի շատ գործիչներ այդպես էլ չեն գնահատվել կառավարության կողմից։ Հայտնի իրավաբան, Հնդկաստանի գերագույն դատարանի նախկին նախագահ Վերման, Պադմա Բհուշան պարգևին արժանացել է հետմահու` 2014 թվականին։ Նրա ընտանիքի անդամները հրաժարվել են ընդունել պարգևը, քանի որ նրանց կարծիքով Վերման այն մարդկանցից չէր, ովքեր տխրում են պարգևներ կամ մրցանակներ չստանալու համար և նա իր գործն արել է ոչ նրա համար, որ պարգևատրվի։ Նման վերաբերմունք են ցուցաբերել նաև այլ նկարիչներ, երաժիշտներ և գրողներ։ Եղել են դեպքեր, երբ պարգևը տարիներ անց ետ են վերադարձրել։

2017 թվականի դրությամբ` Պադմա Բհուշան պարգևին արժանացել են 1231 մարդ, որոնցից 19-ը` հետմահու։

Տես նաև
-------

* Պադմա Շրի
* Պադմա Վիբհուշան
* Բհարատ Ռատնա

Ծանոթագրություններ
------------------

1. ↑  «Playback singer Janaki rejects Padma Bhushan award»։ *The Times of India* (Palakkad)։ հունվարի 26, 2013։ Վերցված է փետրվարի 18, 2017 

	* «Janaki rejects award, says she deserves Bharat Ratna»։ *The Hindu* (Palakkad)։ հունվարի 26, 2013։ Վերցված է փետրվարի 18, 2017
2. ↑  «J. S. Verma's family refuses Padma Bhushan»։ *Indian Express* (New Delhi)։ հունվարի 31, 2014։ Վերցված է մարտի 15, 2016
**Ռաֆայել Մելիք-Օհանջանյան** (օգոստոսի 1, 1939(1939-08-01), Երևան, Հայկական ԽՍՀ, ԽՍՀՄ - 2014), կենսաօրգանական քիմիկոս։ Քիմիական գիտությունների դոկտոր (1991)։

Կենսագրություն
--------------

Ռաֆայել Մելիք-Օհանջանյանը ծնվել է 1939 թվականին Երևանում։ 1966 թվականին ավարտել է Երևանի պետական համալսարանը։ 1959 թվականից աշխատել է ՀՀ ԳԱԱ Նուրբ օրգանական քիմիայի ինստիտուտում, 1974 թվականից եղել է հակաուռուցքային միացությունների սինթեզի լաբորատորիայի վարիչ, Տոկիոյի հակաքաղցկեղային կենտրոնի գիտաշխատող։

Աշխատանքները վերաբերում են հակաուռուցքային միացությունների սինթեզին, բնական հակաբիոտիկների կառուցվածքի վերափոխմանն ու բնական հակաուռուցքային միջոցների որոնմանը։

ՌԴ բնական ԳԱ (1997), Բնության և հասարակության մասին գիտությունների միջազգային ակադեմիայի (1997) հայկական մասնաճյուղերի, Գիտական հայտնագործությունների հեղինակների միջազգային ակադեմիայի (1998) նախագահ։ ՌԴ և միջազգային մի շարք ակադեմիաների ու ընկերությունների անդամ, պատվավոր անդամ, փոխնախագահ։ Տոկիոյի (1998), Եվրոպական (1998) համալսարանների պատվավոր պրոֆեսոր, Քեմբրիջի կենսագրական կենտրոնի «Տարվա մարդ» (1997, 1998)։

Պարգևներ
--------

* Կիտասատոյի համալսարանի մեդալ, 1986
* Տոկիոյի ուռուցքաբանական գիտական կենտրոնի
* ՌԴ Ա. Ս. Պոպովի մեդալ, 1998
* Մ. Պ. Տրետյակովի արծաթե մեդալ, 1998
* Պ. Լ, Կապիցայի մեդալ, 2002
* «Գիտության ասպետ» շքանշան, 1998
* Պետրոս Մեծի շքանշան, 2004
* Ռուս ուղղափառ եկեղեցու Ս. Սերաֆիմ Սարովսկու շքանշան, 2004
* «Ս. Ստանիսլավ» շքանշան, Լեհաստան, 1998
* Ռուսաստանի հերոսների ընկերության մրցանակ, 2004

Ծանոթագրություններ
------------------

1. ↑  Hakobyan Armine։ «ՎԱԽՃԱՆՎԵԼ Է ՄԵԾ ԳԻՏՆԱԿԱՆ ՌԱՖԱՅԵԼ ՄԵԼԻՔ- ՕՀԱՆՋԱՆՅԱՆԸ»։ *www.iravunk.com* (hy-am)։ Վերցված է 2017-06-25 (չաշխատող հղում)
2. 1 2  Ով ով է. Հայեր. Կենսագրական հանրագիտարան, հատոր երկրորդ, Երևան, 2007.

Արտաքին հղումներ
----------------

* Ակադեմիկոս Ռաֆայել Մելիք Օհանջանյանը նշում է իր հոբելյանը
**Ջունո I** (անգլ.՝ Juno I), ԱՄՆ կրող հրթիռ, ստեղծվել է 1958 թվականին, նախագծման հիմքում է ընկած Յուպիտեր C) հրթիռը։ Այս հրթռի օգնությամբ է դուրս բերվել Երկրի ուղեծիր ԱՄՆ առաջին արհեստական արբանյակը՝ Էքսփլորոր-1-ը (անգլ.՝ Explorer-1): Հաճախ շփոթում են Ջունո II կրող հրթիռի հետ, որը նախագծվել էր PGM-19 Յուպիտեր միջին հեռահարության բալիստիկ հրթիռի հիման վրա։

Նախագծում
---------

Ջունո I հրթիռը բաղկացած է Յուպիտեր-C հրթիռից, որին ավելացվել էր չորրորդ աստիճան։ Հրթիռի չորրորդ աստիճանը իրենից ներկայացնում էր մեկ «Բեյբի սերժանտ» հրթիռ։ Այս հրթիռի համակցման սխեման նախագծել էր Վերներ ֆոն Բրաունը 1956 թվականին իր Օրբիտեր նախագծի շրջանակներում։ Չորս աստճան ունեցող Ջունո I-ը և երեք աստիճանանոց Յուպիտեր-C-ն ունեին միևնույն երկարությունը (21,2 մետր), Ջունո I-ի չորրորդ աստիճանը գտնվում էր երրորդ աստիճանի քթամասային կոնի տակ։

Հրթիռն անվանվեց Հռոմեական դիցարանի աստվածուհի Ջունոյի անունով, որպես Յուպիտեր-C-ի արբանյակների արձակման համար նախատեսված տարբերակ։ Անվանումը առաջարկել էր այն ժամանակվա ՌՇԼ տնօրեն Բիլլ Պիկերինգը 1957 թվականի նոյեմբերին։ Չորրորդ աստիճանով Յուպիտեր-C-ի առաջին հաջողված արձակումը տեղի ունեցավ 1958 թվականի փետրվարի 1-ին, որի արդյունքում ուղեծիր դուրս բերվեց Էքսփլորոր-1 արբանյակը։

Թռիչքների ցանկ
--------------

Չնայած այն հանգամանքին, որ Էքսփլորեր-1 արբանյակի արձակումը հսկայական հաջողություն էր ԱՄՆ տիեզերական ծրագրի համար, դրան հաջորդած հինգ արձակումներից միայն երկուսն էին հաջող անցել, որոնց արդյունքում տիեզերք էին արձակվել Էքսփլորեր-3 և 4 արբանյակները։ Ջունո I ծրագրի հարաբերական հաջողությունից հետո Վերներ ֆոն Բրաունը նախագծեց Ջունո II հրթիռը, վերցնելով որպես հիմք PGM-19 Յուպիտեր հրթիռի առաջին աստիճանը։

| հ/հ | Ամսաթիվ / ժամ | Հրթիռ,  կոնֆիգուրացիա | Արձակման վայր | Օգտակար բեռ | Բեռի քաշը | Արդյունք |
| --- | --- | --- | --- | --- | --- | --- |
| 1 | 1 փետրվարի 195803:47 | Ջունո I | LC-26A | Էքսփլորեր-1 | 22 կգ | Հաջող |
| Ջունո I-ի առաջին թռիչք։ Առաջին ԱՄՆ արհեստական արբանյակի արձակում։ |
| 2 | 5 մարտի 195818:27 | Ջունո I | LC-26A | Էքսփլորեր-2 | 23 կգ | Վթար |
| Չորրորդ աստիճանի վթար |
| 3 | 26 մարտի 195817:38 | Ջունո I | LC-5 | Էքսփլորեր-3 | 23 կգ | Հաջող |
|  |
| 4 | 26 հուլիսի 195815:00 | Ջունո I | LC-5 | Էքսփլորեր-4 | 29 կգ | Հաջող |
|  |
| 5 | 24 օգոստոսի 195806:17 | Ջունո I | LC-5 | Էքսփլորեր-5 | 29 կգ | Վթար |
| Առաջին և երկրորդ աստիճանները անջատումից հետո բախվեցին իրար |
| 6 | 23 հոկտեմբերի 195803:21 | Ջունո I | LC-5 | Փարոս արբանյակ | 23 կգ | Վթար |
| Երկրորդ աստիճանի վաղ անջատում |
|

Ծանոթագրություններ
------------------

1. ↑  Bello, Francis (1959)։ «The Early Space Age»։ *Fortune*։ Արխիվացված է օրիգինալից 2013 թ․ նոյեմբերի 3-ին։ Վերցված է 2012 թ․ հունիսի 5  `|url-status=` պարամետրը գոյություն չունի (օգնություն)
**Սիրանուշ Ալեքսանդրի Մարգարյան** (փետրվարի 28, 1971(1971-02-28), Չարենցավան, Հրազդանի շրջան, Հայկական ԽՍՀ, ԽՍՀՄ), գրաքննադատ, բանասիրական գիտությունների թեկնածու, դոցենտ, ՀԳՄ անդամ 2007 թվականից։

Կենսագրություն
--------------

Ծնվել է Չարենցավան քաղաքում (այժմ` ՀՀ Կոտայքի մարզ) 1971 թվականի փետրվարի 28-ին։ Ավարտել է Երևանի Խաչատուր Աբովյանի անվան հայկական մանկավարժական ինստիտուտի բանասիրական ֆակուլտետը,ինչպես նաև ասպիրանտուրան։ 2001 թվականից որպես ավագ գիտաշխատող աշխատում է ՀՀ ԳԱԱ Մ. Աբեղյանի անվան գրականության ինստիտուտում։ Դասախոսել է Հր. Աճառյան համալսարանում։ Հանդիսանում է ԳԱԱ Մ. Աբեղյանի անվան գրականության ինստիտուտի հայ և արտասահմանյան գրականության 003 մասնագիտական խորհրդի գիտական քարտուղարը (2009 թ.-ից)։ Հեղինակել է ժամանակակից հայ գրականությանը նվիրված բազմաթիվ հոդվածներ, որոնք տպագրվել են գրական մամուլում։

Երկեր
-----

* Գրական զուգահեռներ (հոդվածներ), Երևան, 2009 ։
* Հայ վեպի պատմություն («Հայ գյուղագրական վեպը» հոդվածը), Երևան, 2007 ։
* Պատմության ժամանակը (մենագրություն), Երևան, 2000 ։

Ծանոթագրություններ
------------------

1. ↑  «Սիրանուշ Մարգարյան»։ *www.bok.am*։ Վերցված է 2021-05-22
2. ↑  «ՍԻՐԱՆՈՒՇ ՄԱՐԳԱՐՅԱՆ « Հայաստանի Գրողների Միություն»։ Վերցված է 2021-05-22

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի գրողների միություն |

 |
**Ռադիո Փարիզ** (ֆր.՝ Radio Paris), ֆրանսիական ռադիոկայան, որն առավել հայտնի է Առանցքամետ քարոզչական հեռարձակումներով Երկրորդ համաշխարհային պատերազմի ժամանակ։

Ռադիո Փարիզը ստեղծվել է Ֆրանսիայի առաջին մասնավոր ռադիոկայանի հիմքի վրա, որը կոչվում էր Ռադիոլա և հիմնադրվել էլ ֆրանսիացի առաջամարտիկ ինժեներ Էմիլե Ժիրարդուի կողմից 1992 թվականին։

Այն սկսել է կոչվել Ռադիո Փարիզ 1924 թվականի փետրվարի 29-ին և այդ անվանումով մնացել է մինչև 1940 թվականի հունիսի 17-ը` 1933 թվականի դեկտեմբերին դառնալով պետական ռադիոկայան։ Այն 1940 թվականի հուլիսից հետո, մինչև 1944 թվականի օգոստոս պահպանել է անվանումը, սակայն ռադիոկայանն արդեն գտնվել է նացիստների ու Վիշիի ղեկավարության տակ։

1940 թվականից Ռադիո Փարիզին միացել են Ժակ Դորիոտն ու Ֆիլիպ Հենրիոտը։ 1942 թվականից Ժան Էրո Պակին սկսել է նորություններ հաղորդել Ռադիո Փարիզի եթերում, որի ընթացքում նա մշտապես կոչ է արել «ավերել» Միացյալ Թագավորությունը։ Նա օգտագործել է «Անգլիան, Կարթագենի նման պետք է կործանվի»` հղում անելով Մարկոս Պորկիոս Ավագի հայտնի` «Կարթագենը պետք է կործանվի» կարգախոսին։

1941 թվականի սեպտեմբերի 19-ին Մորիս Շևալյեն ռադիոկայանով երգել է իր վերջին հաջողված "Notre Espoir" երգը։

Ռադիո Փարիզի հեռարձակումները նպատակ ունեին հակազդել BBC-ի կողմից հեռարձակվող *Radio Londres-ի* հեռարձակումներին, որոնց ժամանակ, օրինակ, Պիեռ Դակը երգում էր *Radio Paris ment, Radio Paris ment, Radio Paris est allemand* ("Ռադիո Փարիզը ստում է, ռադիո Փարիզը ստում է, ռադիո Փարիզը գերմանական է"): 1942 թվականի մայիսի 8-ին ռադիոկայանի հաղորդիչը Բուրժում խլացվել է Դիմադրության կողմից։

Ռադիոկայանը փակվել է 1944 թվականի օգոստոսի 15-ին` ոստիկանության կողմից, որպես Փարիզի ապստամբության մաս։

Ծանոթագրություններ
------------------

1. ↑  «Radios de Galena en el frente»։ *Exordio* (spanish)։ January 31, 2007։ Վերցված է August 3, 2017։ «la compañía "Radiola" instaló la estación que sería después Radio París.»
2. ↑  «Radio-Paris»։ *Mémoires de guerre* (french)։ Վերցված է August 3, 2017
3. ↑  «Radio Paris»։ *La propagande à travers les médias pendant la Seconde Guerre Mondiale* (french)։ March 3, 2010։ Վերցված է August 3, 2017

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000104327412 · LCCN: n2004027710 · VIAF: 156080982 · WorldCat VIAF: 156080982 |

 |
**Սալի Էնն Բոումեն** (անգլ.՝ Sally Anne Bowman, ), բրիտանացի ֆոտոմոդել։

Կենսագրություն և կարիերա
------------------------

Սալի Էնն Բոումենը ծնվել է 1987 թվականի սեպտեմբերի 11-ին Մեծ Բրիտանիայի Մեծ Լոնդոն տարածաշրջանի Սաթոն շրջանում՝ Փոլ և Լինդա Բոումենների ընտանիքում։

Սալին սովորել է Լոնդոնի կատարողական արվեստի և տոխնոլոգիաների դպրոցում։ Նա երազում էր մի օր հայտնվել «Vogue» ամսագրի շապիկի վրա և դառնալ հաջորդ Քեյթ Մոսը։

2005 թվականի հունվարին նա սկսեց աշխատել «Pulse Model Management»-ում։

Անձնական կյանք
--------------

Մինչև մահանալը հանդիպում էր Լյուիս Սպրոստոնի հետ։

Սպանություն
-----------

2005 թվականի սեպտեմբերի 25-ին 18-ամյա մոդել Սալի Էնն Բոումենը դանակով մահացու վիրավորվել է պարանոցից և փորից, ապա բռնաբարվել։ Նրա պայուսակը, կանացի բրդե հյուսված ժակետը, կրծկալը, սթրինգը և բջջային հեռախոսը գողացել են։

Մարկա Դիքսին մեղադրել են Սալի Էնն Բոումենի վրա հարձակման և սպանության մեջ։ 2008 թվականի փետրվարի 22-ին տղամարդը մեղավոր է ճանաչվել։ Հետաքննության ժամանակ պարզ է դարձել, որ Դիքիսի հաշվին կան նախկինում կատարված հանցագործություններ։ Նա դատապարտվել է ցմահ ազատազրկման վաղաժամկետ ազատման հնարավորությամբ, բայց ոչ շուտ, քան 34 տարի անց։ Այդ ժամանակ նա կլիներ 70 տարեկան։

Հիշատակ
-------

Մոդելի մահվան մասին վավերագրական ֆիլմ է նկարահանվել։ Վերջինս ցուցադրվել է BBC1-ով 2008 թվականի ապրիլի 8-ին, գիշերը, ժամը՝ 10:35:

Ծանոթագրություններ
------------------

1. ↑
2. ↑  Brown David, Larter Paul (2008-02-22)։ «Killer of Sally Anne Bowman had a serial record of sex offences»։ London: The Times։ Վերցված է 2008-02-22
**Ռամինի Շամիլիշվիլի** (վրաց.՝ რამინ შამილიშვილი, մայիսի 11, 1994(1994-05-11)), վրացի մարզիկ, ծանրորդ, 2023 թվականի Եվրոպայի առաջնության բրոնզե մեդալակիր։

Կենսագրություն
--------------

Ռամինի Շամիլիշվիլին ծնվել է 1994 թվականին։ Առաջին անգամ հայտնվել է մեծահասակների աշխարհի առաջնությունում 2014 թվականին և մինչև 62 կգ քաշային կարգում, երկու վարժությունների հանրագումարում՝ 264 կգ արդյունքով զբաղեցրել 19-րդ տեղը։

2023 թվականի Երևանում տեղի ունեցած Եվրոպայի առաջնությունում մինչև 55 կգ քաշային կարգում երկու վարժությունների հանրագումարում, երկամարտի 249 կիլոգրամ արդյունքով վրացի ծանրորդը նվաճել է արծաթե մեդալ։ Պոկում վարժությունում Ռամինի Շամիլիշվիլին բարձրացրել է 113 կգ և արժանացել ոսկե մեդալի, իսկ հրում վարժությունում 136 կգ-ով՝ բրոնզե մեդալի։

Նվաճումներ
----------

Եվրոպայի ծանրամարտի առաջնություն։

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշ** | **Թվական** | **Մրցաշարի վայր** | **Պոկում** | **Հրում** | **Ընդհանուր քաշ** |
| 2 Արծաթ | մինչև 55 կգ | 2023 | Երևան, Հայաստան | 113,0 | 136,0 | 249,0 |

Ծանոթագրություններ
------------------

1. 1 2
2. ↑  «Ramini Shamilishvili: (1994-) | Biography, Facts, Information, Career, Wiki, Life»։ *peoplepill.com*։ Վերցված է 2023 թ․ ապրիլի 21
3. ↑  «Ծանրամարտի ԵԱ. Իզաբելլա Յայլյանը դարձավ բրոնզե մեդալակիր»։ *hayazd.com* (անգլերեն)։ Վերցված է 2023 թ․ ապրիլի 21
4. ↑  «Ramini Shamilishvili (Halterofilia) : Palmarés y resultados»։ *www.los-deportes.info*։ Վերցված է 2023 թ․ ապրիլի 21

Արտաքին հղումներ
----------------

* Шамилишвили Рамини
* European Championships 2021 – M61

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IWF |

 |
**Ռեզնիչենկոյի տուն** (ռուս.՝ Дом Резниченко), շենք Դոնի Ռոստովում, որը գտնվում է Պուշկինի փողոցում (№ 47): Առանձնատունը կառուցվել է 1890-ական թվականների վերջին, ենթադրաբար, որպես օգոստափառ անձանց հյուրատուն։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

Պատմություն
-----------

Այս տունը կառուցվել է Պուշկինի փողոցի և Օստրովսկու նրբանցքի խաչմերուկում՝ 1890-ական թվականների վերջին։ Սկզբնապես այն պատկանել է Կ. Ս. Ռեզնիչենկոյին, հետագայում տունը փոխել է մի քանի սեփականատեր։ Ըստ հնաբնակների հիշողությունների, տան մի քանի սենյակները նախատեսված էին օգոստափառ անձանց համար։ Թեև նման դեմքեր տանը ոչ մի անգամ չեն հյուրընկալվել, այնտեղ հաճախ եղել են տարբեր բարձրաստիճան պաշտոնյաներ։

1920-ական թվականների սկզբին տունն ազգայնացվեց և հանձնվեց Հյուսիսկովկասյան ռազմական օկրուգին։ Տան բնակարանները հանձնվում էին Կարմիր բանակի բարձրաստիճան սպաներին։

Ճարտարապետություն
-----------------

Երկհարկանի տունը կառուցվել է «նեոբարոկկո» ոճով, գլխավոր ճակատը նայում է Պուշկինի փողոցին։ Շենքի հորիզոնական բաժանումը կատարված է միջհարկային գոտու և քիվերի շնորհիվ։ Առաջին հարկը երեսպատված է կոպտատաշ քարով։ Պատուհանի բացվածքները զարդարված են դեկորատիվ երեսկալներով։ Երկրորդ հարկի պատուհաններն ավարտվում են կանանց գլխիկներ ունեցող կամարաձև զարդաքիվերով։ Միջապատերը զարդարված են կորնթական օրդերի որմնասյուներով։ Շենքի ճակատը եզրագծում են ճակտոններով ատտիկոսները։ Երկրորդ հարկում տեղադրված են դեկորատիվ կռածո վանդակաճաղերով պատշգամբներ։ Տունը գրեթե չի փոխել իր սկզբնական տեսքը, փոխարինվել են միայն պատուհանները և քիվապատերի թումբերն ու վանդակաճաղերը։

Ծանոթագրություններ
------------------

1. ↑  *Волошинова Л. Ф.* Пушкинская улица. — Ростов-на-Дону: «Донской издательский дом», 2000. — С. 33—39. — (Серия "Судьбы улиц, площадей, зодчих"). — ISBN 5-87688-250-X
2. ↑  «Ростов-на-Дону (объекты культурного наследия регионального значения)»։ Официальный портал Правительства Ростовской области։ Վերցված է 2013-09-23
**Սիրուց չես փախչի** (թուրքերեն՝ Aşktan Kaçılmaz), թուրքական հեռուստասերիալ, որը ցուցադրվել է թուրքական Star TV հեռուստաընկերության եթերում։ Հեռուստասերիալի առաջին սերիան ցուցադրվել է 2014 թվականի սեպտեմբերի 14-ին, իսկ վերջին սերիան նույն տարվա նոյեմբերի 19-ին։ Գլխավոր դերերում հանդես են գալիս Բերք Օքթայը, Փելին Աքիլը, Ջերեն Հինդիստանը, Ադնան Քոչը, Ումութը Քարադաղը և ուրիշներ։ Հեռուստասերիալի ռեժիսորը Մեթին Բալեքօղլուն է, իսկ պրոդյուսերը՝ Թյուրքեր Ինանօղլուն։

Սցենար
------

Հեռուստասերիալը պատմում է Յասեմին անունով աղջկա մասին։ Նա աշխատում է որպես դատախազ։ Նրա փեսացուի անունը Ալի է, ով աշխատում է ոստիկանության թմրանյութերի դեմ պայքարի բաժնում։ Երիտասարդ զույգը որոշում է ամուսնանալ, սակայն նշանադրության օրը աղջիկը իմանում է դավաճանության մասին։ Հուսալքված Յասեմինը որոշում է Ստամբուլից տեղափոխվել Մարդին՝ նոր կյանք սկսելու համար։ Ալին չի կարողանում նրան կանգնեցնել։ Ինքնաթիռում նա ծանոթանում է Բերզանի հետ, ով վերադառնում էր հայրենի քաղաք։ Այսպիսով ձևավորվում է սիրային եռանկյունի։ Կա նաև մեկ այլ աղջիկ՝ Նազլըն։ Նա նույնպես սիրում է Բերզանին։ Իրադարձությունները գնալով ավելի են խճճվում։

Ծանոթագրություններ
------------------

1. ↑  Fernsehserien.de (գերմ.)
2. ↑  «От любви не убежать / Asktan Kacilmaz Все серии (2014) смотреть онлайн турецкий сериал на русском языке»։ Վերցված է 2017-07-02

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Սահակ Հովհաննեսի Պողոսյան** (հուլիսի 17, 1959(1959-07-17), Երևան, Հայկական ԽՍՀ, ԽՍՀՄ) քանդակագործ։

Կենսագրություն
--------------

Սահակ Պողոսյանը ծնվել է 1959 թվականի հուլիսի 17-ին Երևանում։ Մասնագիտական կրթությունը ստացել է 1984 թվականին՝ Երևանի գեղարվեստա-թատերական ինստիտուտում։

2005 թվականին Հռոմի Բենեդիկտոս 16-րդ պապի կողմից ստացել է հատուկ դիպլոմ՝ Գլենդելի Սուրբ Գրիգոր Լուսավորիչ հայկական կաթոլիկ եկեղեցու ձևավորման համար։ Սահակ Պողոսյանը մասնակցել է մի շարք խմբային ցուցադրությունների, որոնցից են 1987 թվականին՝ «Միջազգային քանդակի կվադրենալե», 1989 թվականին՝ «3-րդ հարկի» ցուցադրություն (Փարիզ), 1991 թվականին՝ «Հայաստանի ժամանակակից արվեստը» (Մոսկվա), 2011 թվականին՝ «Նկարից այն կողմ» (Երևան) և այլն։

Աշխատություններ
---------------

* «Մեր բոլորի Մայրենիքը» (Երևան, Գևորգյան պատկերասրահ, 2003 թվականին)
* «Մարդ-Դրամ» (Լոս Անջելես, Հարվեստ պատկերասրահ, 2006 թվականին)
* «Արևելյան գեղեցկություն» (Երևան, 2009 թվական)

Ծանոթագրություններ
------------------

1. ↑  Ժամանակակից սանրվածք
2. ↑  «AV Production - Սահակ Պողոսյան»։ *avproduction.am*։ Վերցված է 2021 թ․ հուլիսի 17 (չաշխատող հղում)

Արտաքին հղումներ
----------------

* Խոտհունձ